**Kineziološki fakultet Osijek – Obrazloženje Posebnog dijela izmjena i dopuna financijskog plana za 2023. godinu**

**Sažetak djelokruga rada proračunskog korisnika**

**Uvod**

**Kineziološki fakultet Osijek je sastavnica Sveučilišta Josipa Jurja Strossmayera u Osijeku Rješenjem trgovačkog suda u Osijeku, upisom u sudski registar 3. kolovoza 2020. godine.**

Djelatnost Fakulteta je visoko obrazovanje, ustrojavanje i izvođenje preddiplomskih i diplomskih sveučilišnih studija.

**Ustrojstvo fakulteta**

Studijski programi Kineziološkog fakulteta Osijek su:

Preddiplomski sveučilišni studij Kineziologija je teorijsko-praktičan studij koji se temelji na trima primijenjenim područjima kineziologije: kineziologiji sporta, kineziološkoj rekreaciji i sistematskoj kineziologiji s modulima koji su u studijskom programu jednakovrijedno zastupljeni

* Modul soprt
* Modul kineziološka rekreacija i fitnes
* Modul kondicijska priprema
* Modul Kineziterapija

Diplomski sveučilišni studij Kineziološka edukacija je teorijsko-praktičan studij koji se temelji na znanstvenim spoznajama iz primijenjenih područja kineziologije: sistematske kineziologije, kineziologije sporta, kineziološke rekreacije, kineziterapije i prilagođene tjelesne aktivnosti, kineziološke antropologije koji su u studijskom programu jednakovrijedno zastupljeni s naglaskom na kineziološku edukaciju kao temeljno primijenjeno područje.

**Obrazloženje programa**

Studijski programi Kineziološkog fakulteta Osijek su :

Sveučilišni prijediplomski studij Kineziologija

Sveučilišni prijediplomski studij Kineziologija traje tri akademske godine odnosno šest semestara pri čemu student završetkom studija ostvaruje 180 ECTS bodova i stječe akademski naziv: Sveučilišni prvostupnik/prvostupnica kineziologije (univ. bacc. cin.) – trener uz koji se navodi modul studija. U prvoj godini student bira izborni modul: • Modul sport • Modul kineziološka rekreacija

Sveučilišni diplomski studij Kineziološka edukacija

Sveučilišni diplomski studij Kineziološka edukacija traje četiri semestra u dvije akademske godine pri čemu student po završetku studija stječe 120 ECTS bodova i akademski naziv: Magistar/magistra kineziološke edukacije (mag. cin.).

Cjeloživotno učenje

Statutom sveučilišta i Pravilnikom o studijima i studiranju na Sveučilištu utvrđeno je da Fakultet može osnivati različite programe stručnog usavršavanja, imajući u vidu koncept cjeloživotnog obrazovanja. Nakon završetka programa stručnog usavršavanja Fakultet polazniku izdaje posebnu potvrdu.

**Financijski plan Fakulteta razrađen je kroz sljedeće aktivnosti:**

Izrada financijskog plana temelji se na zadanim limitima za Sveučilište u Osijeku odnosno njegove sastavnice za izvor 11 Opći prihodi i primici pod aktivnošću A621003 Redovna djelatnosti sveučilišta u Osijeku. Fakultet se financira prema izvorima financiranja propisanim člankom 107. Zakona o znanstvenoj djelatnosti i visokom obrazovanju.

Sveučilišta iskazuju rashode za plaće i materijalna prava zaposlenih (jubilarne nagrade, otpremnine, pomoći za rođenje djeteta, naknade u slučaju dugotrajnog bolovanja) te prijevoz s posla i na posao sukladno zakonu i kolektivnom ugovoru.

Programi vježbaonica Visokih učilišta A621038

**A621003 Redovna djelatnost Sveučilišta u Osijeku**

Zakonske i druge pravne osnove

* Zakon o znanstvenoj djelatnosti i visokom obrazovanju
* Kolektivni ugovor za znanost i visoko obrazovanje
* Strategija razvoja Kineziološkog fakulteta Osijek 2022. – 2026.

- Strategija Sveučilišta Josipa Jurja Strossmayera u Osijeku 2021. – 2030.

|  |  |  |  |
| --- | --- | --- | --- |
|  | Plan 2023.. | Povećanje/smanjenje. | Novi plan 2023. |
| A621003Redovna djelatnost Sveučilišta u Osijeku | 987.997 | 18.158 | 1.006.155 |

Ova aktivnost/ projekt sastoji se od sljedećih elemenata/ podaktivnosti:

1. Financiranja rashoda za plaće
2. Financiranja materijalnih prava zaposlenih

Ova aktivnost provodi se svake godine.

**A622122 Programsko financiranje javnih visokih učilišta**

Zakonske i druge pravne osnove

* Zakon o znanstvenoj djelatnosti i visokom obrazovanju
* Uredba o programskom financiranju javnih visokih učilišta I javnih znanstvenih instituta u Republici Hrvatskoj
* Zakon o osiguravanju kvalitete u znanosti i visokom obrazovanju
* Pravilnik o sadržaju dopusnice te uvjetima za izdavanje dopusnice za obavljanje djelatnosti visokog obrazovanja, izvođenje studijskog programa i reakreditacije visokih učilišta
* Strategija razvoja Kineziološkog fakulteta Osijek 2022.- 2026.
* Strateški program znanstvenog istraživanja Kineziološkog fakulteta Osijek 2022.- 2026.

|  |  |  |  |
| --- | --- | --- | --- |
|  | Plan 2023. | Povećanje/smanjenje | Novi plan 2023. |
| A622122Programsko financiranje javnih visokih učilišta  | 116.749 | 6.614 | 123.363 |

Ciljevi programskih ugovora su:

Relevantnost u odnosu na sadašnje i buduće potrebe tržišta rada te razvoja gospodarstva i društva, učinkovitost i internacionalizacija visokog obrazovanja

Izvrsnost znanstvenog i umjetničkog rada

Znanost, umjetnost i visoko obrazovanje kao pokretači promjena u društvu i gospodarstvu.

Povećanje kvalitete i učinkovitosti studiranja kao unapređenje učinkovitosti izvođenja studija u skladu s upisnim interesima.

Navedene iznose Fakultet je dobio kroz izračun limita za cijelo Sveučilište Josipa Jurja Strossmayera u Osijeku.

**A621038 Programi vježbaonica visokih učilišta**

Zakonske i druge pravne osnove

* Zakon o znanstvenoj djelatnosti i visokom obrazovanju
* Zakon o osiguravanju kvalitete u znanosti i visokom obrazovanju
* Izvedbeni nastavni planovi i programi

|  |  |  |  |
| --- | --- | --- | --- |
|  | Plan 2023. | Povećanje/smanjenje | Novi plan 2023. |
| A621038Programi vježbaonica visokih učilišta | 340 | 533 | 873 |

Ova aktivnost provodi se svake godine*.*

Izračun financijskog plana:

Planirana su sredstva za rad vježbaonica u tijeku planskog razdoblja.

Navedene iznose Fakultet je dobio kroz izračun limita za cijelo Sveučilište Josipa Jurja Strossmayera u Osijeku.

**A679090 Redovna djelatnost Sveučilišta u Osijeku (iz evidencijskih prihoda)**

Zakonske i druge pravne osnove

* Zakon o znanstvenoj djelatnosti i visokom obrazovanju
* Kolektivni ugovor za znanost i visoko obrazovanje
* Strategija znanosti, obrazovanja i tehnologije,
* Strategija razvoja Kineziološkog fakulteta Osijek 2022.- 2026.

|  |  |  |  |
| --- | --- | --- | --- |
|  | Plan 2023. | Povećanje/smanjenje | Novi plan 2023. |
| A679090Redovna djelatnost Sveučilišta u Osijeku (iz evidencijskih prihoda) | 88.924 | 110.869 | 199.793 |

Ova aktivnost provodi se svake godine.

Izračun financijskog plana:

Plan rashoda redovne djelatnosti Kineziološkog fakulteta u Osijeku iz evidencijskih prihoda (izvori 31, 43 ) izračunat je prema očekivanim projekcijama rashoda za zaposlene, materijalne rashode, rashode usluga, financijske rashode i rashoda nefinancijske imovine.

Izvršenje rashoda s navedenih aktivnosti provodi se s računa proračunskog korisnika (Fakulteta), a evidencija u sustavu državne riznice o ostvarenju i trošenju vlastitih i namjenskih prihoda i primitaka provodi se na temelju mjesečnih izvještaja korisnika (EVT nalozi).

Najznačajniji dio navedenih evidencijskih prihoda odnosi se na izvor 43 Prihodi po posebnim propisima (školarine, promocije, upisnine).

Ciljevi upravljanja kvalitetom i društvenom ulogom Fakulteta su osiguranje uvjeta i strategije planiranja, analiziranja te izvještavanja o sustavu kvalitete svih segmenata djelovanja Fakulteta. Uspostaviti sustav praćenja i procjene učinkovitosti razvojnih aktivnosti, potaknuti razvoj društvene uloge Fakulteta, razvijati programe cjeloživotnog učenja usklađene s društvenim i gospodarskim potrebama, osigurati vidljivost i utjecaj društvene uloge Fakulteta u zajednici.

Ciljevi studijskih programa su težiti razvoju, modernizaciji i evaluaciji studijskih programa, unaprijediti postupke planiranja, predlaganja i prihvaćanja novih studijskih programa, uspostaviti sveobuhvatan sustav podrške u praćenju zapošljavanja diplomiranih studenata Fakulteta.

Nastavni proces temelji se na unapređenju procesa vrednovanja i ocjenjivanja studijskih postignuća, u svrhu unaprjeđivanja uvjeta za studiranje. Unaprijediti i razviti mehanizme praćenja i provjere uspješnosti implementacije, uspostaviti sustav povratnog informiranja studenata te razviti mehanizme praćenja i provjere uspješnosti implementacije sustava, te unaprijediti sustav podrške studentima.